
התיאור נוצר באופן אוטומטי]||
מה נלמד מאירועי הקיץ האחרון ומה הכלים העומדים לרשותנו בהתמודדות עתידית עם אלימות? | יחידת עיבוד להרצאה
יום ד' פתיחת שנה תשפ"ז
מסר מרכזי: ביחידה זו נרצה לעבד את ההרצאה שעברה בתחילת היום עם גיל תמיר ולהתחיל את ההסתכלות קדימה אל שנת הפעילות הקרובה והדברים שעלינו לעשות על מנת למנוע ולהתמודד עם האירועים שחווינו כתנועה בקיץ האחרון. נרצה ביחידה זו לעשות עיבוד של אירועים מהקיץ מתוך מקום של למידה והבנה של העקרונות לפיהם נעבוד בתנועה. היחידה תעבור לפי מרחבים ובחלוקה לצוותי הנהגה אורגניים

מתודה 1 – שיתוף:
נחלק את צוותי ההנהגות לשלשות ונבקש מהם/ן לשתף אחד/ת את השני/ה בתשובות לשאלות הבאות:
1. משהו שעניין אותי בהרצאה
2. משהו שלא הסכמתי איתו או הפריע לי בהרצאה
3. משהו שהייתי רוצה ליישם מההרצאה?
זמן: 10 דק' | ציוד: אין | נספחים: אין
מתודה 2 -  פירוק:
נפזר בחדר שלטים עם כותרות עיקריות מתוך התוכנית התנועתית למיגור אלימות וניתן למשתתפים/ות זמן להתייחסויות לכותרות בכתיבה – שאלות/ מחשבות/ כלים שצריך/ דגשים שחשובים להם/ן בהקשר זה. את השלטים ניקח אחר כך להמשך עבודה שלנו. לאחר שכתבו ניתן לתת למספר משתתפים/ות לשתף בדברים שכתבו אך נמנע כעת מלרדת לפרטים של התוכנית ולדון לעומק בעקרונות.
זמן: 15 דק' | ציוד: עטים | נספחים: כותרות מהתוכנית
מתודה 3 – התבוננות+ עשייה:
נחלק את המשתתפים/ות להנהגות, כל הנהגה תקבל תיאור אירוע מהקיץ האחרון ותצטרך לבצע למידה לאור הכותרות שפוזרו במתודה הקודמת. את העבודה הצוותים יצטרכו להכניס למצגת על מנת שיוכלו להציג את הלמידה לשאר הצוותים בסיום.
הנחיות למצגת:
· תיאור האירוע
· בהסתכלות ראשונית על האירוע – מה מפריע לנו בו? מה כדאי היה לעשות אחרת?
· עקרונות מתוך התוכנית למיגור אלימות שהיו יכולים לעזור בסיטואציה זו וכיצד היו יכולים לבוא לידי ביטוי
· עיקרון חשוב בעבודה עם סיטואציה דומה לסיטואציה הזו שאנחנו ממליצים/ות לכולם/ן ליישם
זמן: 30 דק' | ציוד: מחשבים | נספחים: תיאורי מקרה, טמפלט מצגת, עקרונות תוכנית למיגור אלימות

מתודה 4 – דיון בשאלה:
· איך היה לבחון את הסיטואציות האלה מהעיניים של עקרונות התוכנית?
· מה היה קל יותר לביצוע? מה היה מאתגר יותר?
· סבב סיכום: מתוך העבודה ביחידה האחרונה – מה התחדד לנו שיש ביכולתנו לעשות/ מה אנחנו צריכים/ות כדי להצליח?
זמן: 20 דק' | ציוד: אין | נספחים: אין

